Colo, die oudste gorilla, dood | Netwerk24
REGSTREEKS: SA t. Pak (Pak 15/2)
Colo, die oudste gorilla, dood
18 Januarie 2017 07:33
Colo op haar 60ste verjaarsdagpartytjie in Desember. Foto: AP
Die oudste gorilla wat sover bekend is en die oudste van haar spesie wat in aanhouding gebore is, is in die ouderdom van 60 jaar in 'n Amerikaanse dieretuin dood.
Colo is Dinsdagaand in haar slaap by die Columbus-dieretuin en akwarium in die deelstaat Ohio dood, nadat sy vroeër die dag nog besoekers aan die dieretuin vermaak het.
Sy is in Desember 1956 in die dieretuin gebore, en het twee dekades langer gelewe as wat van gorillas verwag word.
Colo, 'n westerse laeveld gorilla, het drie kleintjies gehad, wat op hul beurt nog 26 kleintjies gehad het.
Die dieretuin het in 'n verklaring gesê sy was 'n "ambassadeur vir gorillas en het mense geïnspireer om meer oor dié kritiek bedreigde spesie te leer".